**Zápisnica**

**z 1. zasadnutia Obecného zastupiteľstva konaného dňa 30.01.2019 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

 Poslanci : Pavol Huntata, Ing. Peter Olajec, Mgr. Matej Paulíny, Ing. Pavol Sedmák,

 Peter Vrabko

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice
3. Zmluva o dielo – verejné osvetlenie
4. Poslanec, ktorý bude oprávnený vykonávať finančnú kontrolu
5. Zásady odmeňovania poslancov
6. Plat starostu
7. Plán investícii na rok 2019
8. Rôzne
9. Diskusia
10. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie OZ je uznášania schopné.

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č.  **1 / 2019 zo dňa 30.01.2019**

* **schvaľuje** program zasadnutia OZ

Za zapisovateľa starostka určila Ing. Pavla Sedmáka , za overovateľov zápisnice  Pavla Huntatu a  Petra Vrabka

**Bod 3**

Starostka obce predložila poslancom návrh zmluvy o dielo o oprave a údržbe verejného osvetlenia.

Obsah zmluvy bol s poslancami prerokovaný.

**Bod 4**

Poslanec, ktorý bude oprávnený vykonávať finančnú kontrolu

Starostka obce predložila poslancom smernicu, ktorá upravuje systém finančného riadenia a finančnej kontroly. Poslanci OZ navrhujú aby oprávnenou osobou na výkon finančnej kontroly bol poslanec Mgr. Matej Paulíny. Starostka obce dáva následne hlasovať

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. 2**/ 2019 zo dňa 30.01.2019**

* **schvaľuje**

poslanca Mgr. Mateja Paulínyho ako osobu oprávnenú na výkon finančnej kontroly

**Bod 5**

Starostka obce predložila poslancom „ Zásady odmeňovania poslancov“

Poslanci po rozprave sa navzájom dohodli, že o predloženom materiáli hlasovať nebudú, nakoľko nechcú poberať za výkon poslaneckého mandátu žiadnu odmenu počas celého funkčného obdobia.

**Bod 6**

Plat starostu

Starostka obce informovala poslancov OZ o zákone č. 320/2018, ktorým sa mení a dopĺňa zákon NRSR č. 253/1994 Z.z. o právnom postavení a platových pomeroch starostov obcí a primátorov miest. Oboznámila ich s aktuálnou  výškou svojho funkčného platu.

**Bod 7**

Plán investícii na rok 2019

Starostka obce informovala o pláne investícií:

- Obec bude riešiť potrebu odvodenia miestnej komunikácie vybudovaním dažďovej kanalizácie v starej časti dediny. Poslanci navrhujú dať vypracovať predbežnú projektovú dokumentáciu, ktorá bude slúžiť pre účely územného konania a vypracovania cenových ponúk,

- Taktiež je potrebné riešiť obnovu miestnej komunikácie po zrealizovaní vybudovania kanalizácie a  dažďovej kanalizácie. Poslanci navrhujú dať vypracovať predbežnú projektovú dokumentáciu, ktorá bude slúžiť pre účel vypracovania cenových ponúk,

- Most v starej časti obce naďalej rieši ako havarijný stav,

- Osvetlenie v časti Kliny I, II, III. Poslanci navrhujú stretnutie s projektantom, ktorý vypracoval projektovú dokumentáciu na vybudovanie verejného osvetlenia a s zhotoviteľom na opravu a údržbu verejného osvetlenia o odborné stanovisko

- Vyriešiť bezpečnosť chodcov a obyvateľov v okolí autobusovej zastávky.

**Bod 8**

Rôzne

1. Starostka obce informovala o potrebe administratívneho pracovníka na skrátený pracovný úväzok, nakoľko časť administratívnych prác boli riešené pracovníčkou na dohodu, ktorá ju bola k dňu 31.12.2018 ukončila. Nakoľko bolo potrebné agendu naďalej vykonávať a dodržiavať termíny starostka obce prevzala túto agendu a vykonáva ju sama.

Poslanec Peter Vrabko navrhol, aby na čas ktorý bude starostka vykonávať administratívne práce jej bol navýšený plat o 30 %

Starostka dala o predloženom návrhu hlasovať.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **3/ 2019 zo dňa 30.01.2019**

* **schvaľuje v zmysle § 4 odst.2. zákona č. 253/1994 Z.z. z** **o právnom postavení a** **platových pomeroch starostov obcí a primátorov miest**  **zvýšenie platu starostky obce o  30 % s účinnosťou od 1.2.2019**
1. Poslanec Ing. Peter Olajec informoval o aktualizácii webovej stránky – responzívny web ( tablety, mobily), úprava podstránok na zverejňovanie, nová služba- pomocou ktorej bude možné informovať registrovaných občanov o novinkách,
2. Je potrebné riešiť tlak vody v oblastiach Šimovec a starej časti obce v letných mesiacoch, ktorý spôsobuje nedostatok vody v domácnostiach,

**Bod 9**

Diskusia – diskutovalo sa priebežne k jednotlivým bodom programu

**Bod 10**

Záver

Na záver starostka obce poďakovala poslancom za účasť.

 V Dolnom Kalníku, dňa 31.01.2019

Zapísal: Ing. Pavol Sedmák

Overil: Peter Vrabko

 Pavol Huntata Iveta Balšianková, starostka obce